### Beslutning

Anbefales.

### Sagsfremstilling

## Resume og sagens baggrund

Den 20. marts 2020 fik Kalundborg Kommune (Vej og [adresse]) tilladelse til at udføre kystbeskyttelse på udsatte strækninger af [adresse] og [adresse]. Arbejdet med kystsikringen blev ikke færdiggjort ved [adresse] grundet økonomi. Tilladelsen bortfaldt 20. marts 2023. Der ansøges om 1 års forlængelse af tilladelsen og ændring/specificering af "Vilkår 14" i tilladelsen.

## Indstillinger

Direktøren indstiller,

* at Kalundborg Kommune forlænger "Vilkår 6" om bortfald i "Tilladelse til kystbeskyttelse - Ragnar Andreasen og [adresse] på Sejerø af 20. marts 2020" med 1 år, og
* at "Vilkår 14" ændres/specificeres.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten i den kommunale budgetaftale for 2023-2026 er der afsat et rådighedsbeløb på i alt 1,3 mio. kr. til at færdiggøre kystbeskyttelsen ved [adresse] på Sejerø i 2023.

Den 20. marts 2020 fik Kalundborg Kommune (Vej og [adresse]) tilladelse til at udføre kystbeskyttelse på udsatte strækninger af [adresse] og [adresse] beliggende på matriklerne 7p, 5q, [adresse], 6d, 6e Sejerby By, Sejerø, og 2h Mastrup By, Sejerø. Tilladelse med bilag ses i bilag 1. formålet med kystbeskyttelsen er at beskytte vej- og ledningsanlæg langs kysten mod erosion og underminering. Orbicon A/S (nu WSP) har været rådgiver for kommunen. Tilladelsen bortfalder, hvis ikke anlægget er etableret og færdigmeldt til Kalundborg Kommune inden 3 år fra tilladelsens datering, hvilket vil sige den 20. marts 2023.

Efter udbud rakte det afsatte anlægsbudget til, at kystbeskyttelsen blev udført på den del, der vedrører Ragnar Andreasen. Den resterende kystbeskyttelse på [adresse] udestår derfor.

Det har ikke været muligt at få etableret kystbeskyttelsen inden udløbet af tilladelsen, og derfor ansøger Kalundborg Kommune (Vej og [adresse]) om 1 års forlængelse af tilladelsens vilkår om bortfald, hvis ikke anlægget er etableret og færdigmeldt til Kalundborg
Kommune inden 3 år fra tilladelsens datering. I forbindelse med færdiggørelsen af kystsikringen på [adresse] involveres tidligere rådgiver og entreprenør.

Da der skal tages hensyn til sommerferien og badesæsonen, forventes kystsikringen tidligst at kunne gennemføres i september 2023.

Tilladelsen til kystbeskyttelsesprojektet omfatter også afgørelser efter anden lovgivning. Nedenfor er forholdet til anden lovgivning vurderet i forhold til forlængelsen.

*Forholdet til "Miljøvurderingsloven"*

Efter lovens § 39 bortfalder en tilladelse efter lovens § 25, hvis afgørelsen ikke er udnyttet inden 3 år efter, at den er meddelt eller ikke har været udnyttet i 3 på hinanden følgende år.

Der vurderes at tilladelsen af 20. marts 2020 har været udnyttet i det omfang de økonomiske rammer har givet mulighed for det og at projektet har været påbegyndt og ikke ligget stille i et omfang så der er tale om kontinuitetsbrud. Det vurderes derfor, at afgørelsen efter miljøvurderingslovens § 21, stk. 1. om, at det ansøgte projekt ikke vil medføre væsentlig påvirkning af miljøet og således ikke er omfattet af krav om miljøvurdering fortsat er gældende.

*Uddybende vedrørende Bilag IV-arter*I tilladelse af 20. marts 2020 fremgår det af vurderingen i forhold til miljøvurderingsloven, at: ”Det er sandsynligt, at Laust Knudsen lever på projektområdet på de sandede skrænter, idet arten foretrækker at lægge æg i bart sand. Der vil i forbindelse med anlægget blive sandfodret, så der på de berørte strækninger stadig vil være levesteder for markfirben. Der stilles ligeledes krav om at vedligeholdelse kun foretages i tidsrummet maj til september. Det vurderes derfor, at der stadigvæk vil være leveområder og at Laust Knudsen ikke vil blive negativt påvirket af projektet. Der vil dermed ikke være nogen negativ påvirkning af bilag IV-arter”.

Ovennævnte krav fremgår af tilladelsens ”Vilkår 14”. ”Vilkår 14” ændres, da det vurderes, at lavereliggende kyststrækninger, der jævnligt påvirkes kraftigt af havet, ikke har væsentlig betydning for markfirbenets overvintringsmuligheder som det er tilfældet med de højereliggende partier. På højereliggende partier er det derfor formålstjenligt at foretage arbejder i sommersæsonen, hvor dyrene er aktive og har mulighed for at flygte, frem for om vinteren hvor dyr i dvale risikerer at blive begravet. Derimod kan de lavereliggende og mere sandede dele af kyststrækningerne have betydning som yngle- og fourageringsområde primært i perioden fra april til og med august, hvorfor aktiviteter i denne periode vil være uønskede.

”Vilkår 14” ændres/specificeres derfor til:

”Af hensyn til markfirben må fremtidige vedligeholdelse i forbindelse med kystbeskyttelsen på de højereliggende kystrækninger kun fortages i tidsrummet fra og med maj til og med august medmindre der er tale om akut behov for udbedring. Vedligehold af kystbeskyttelsen på de lavereliggende partier af kyststrækningerne, der jævnligt vil været påvirket kraftigt af havet (strandterræn med stenrevler, tangvolde mv.), foretages kun i tidsrummet fra og med september til og med marts medmindre der er tale om akut behov for udbedring.”

*Forholdet til "Vurdering af påvirkning af internationale naturbeskyttelsesområder og
beskyttede arter"*

Da der ikke er sket ændringer i projektet og ej hellere sket ændringer i projektområdet vurderes fortsat, at projektet ikke i sig selv, eller i forbindelse med andre projekter, kan antages at påvirke Natura 2000-området.

*Forholdet til inklusion af anden lovgivning*

* Naturbeskyttelseslovens § 3 - beskyttede naturtyper. Det resterende arbejde omfatter ikke § 3 - beskyttede naturtyper. Der er iøvrigt ingen ændringer i projektet.

* Naturbeskyttelseslovens § 15 - strandbeskyttelseslinien. Der er ikke ændringer i projektet.

* Naturbeskyttelseslovens § 18 – [adresse]. Det resterende arbejde ligger ikke indenfor fortidsmindebeskyttelseslinien.

Det vurderes, at være acceptabelt at forlænge tilladelsens vilkår om bortfald med 1 år. begrundet i:

* Anlægsarbejdet var påbegyndt, men var nødsaget til at blive reduceret i forhold til den anlægsramme der var til rådighed.
* Der er ikke ændringer i udførelsen af kystbeskyttelsen i forhold til tidligere ansøgte.
* Der er ikke ændringer i øvrige forudsætninger for tilladelsen af 20. marts 2020.

Udkast til afgørelse om forlængelse ses i bilag 2.

## Økonomiske konsekvenser

Ingen økonomiske konsekvenser.